

ΕΕ5Τ 

Κθ35θη: 8ί9Β 
(βΓπϋθεΙϋθϋ) 

ΕοοΒίίοη: ΑΙίιβηΛ ΕΙΙιηίΚο 
Τγρθ9Γ3(ίθΐ^^ 


32757 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της με αριθ. Δ15/οικ/24298/28.07.2005 


(Β' 1105) Υπουργικής Απόφασης με θέμα «Έκδοση 
Ενημερότητας Πτυχίου και Βεβαιώσεων ανεκτέλε¬ 
στου υπολοίπου συμβάσεων δημοσίων έργων, υπο¬ 
βολή Εκθέσεων δραστηριότητας ανωνύμων εται¬ 
ρειών και Πιστοποιητικών εκτέλεσης έργων». 1 

Ανάθεση έργου στην Εταιρία «ΘΕΜΙΣ ΚΑΤΑΣΚΕΥΑ¬ 
ΣΤΙΚΗ Α.Ε.». 2 

Ανάθεση έργου στην Εταιρία «ΘΕΜΙΣ ΚΑΤΑΣΚΕΥΑ¬ 
ΣΤΙΚΗ Α.Ε.». 3 


ΑΠΟΦΑΣΕΙ Σ 

Αριθ. Δ15/ΟΙΚ/15658 (1) 


Τροποποίηση της με αριθ. Δ15/οικ/24298/28.07.2005 (Β' 
1105) Υπουργικής Απόφασης με θέμα «Έκδοση Ενη¬ 
μερότητας Πτυχίου και Βεβαιώσεων ανεκτέλεστου 
υπολοίπου συμβάσεων δημοσίων έργων, υποβολή 
Εκθέσεων δραστηριότητας ανωνύμων εταιρειών και 
Πιστοποιητικών εκτέλεσης έργων». 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις των άρθρων 23 και 29α Ν.1558/1995, 
όπως κωδικοποιήθηκαν με το άρθρο 90 της «Κωδικο¬ 
ποίησης της Νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.Δ.63/2005 (Α' 98). 

2. Τις διατάξεις της παρ. 45 του άρθρου 16 του 
Ν.1418/1984 (Α' 23), όπως αντικαταστάθηκε από το άρ¬ 
θρο 4 του Ν.2940/2001 (Α' 180) και τις διατάξεις της 
παρ. 1 του άρθρου 8 του Ν.3263/2004 (Α' 179), όπως 
κωδικοποιήθηκαν με την παρ. 4 του άρθρου 20 και την 
παρ. 2 του άρθρου 15, αντίστοιχα, της «Κωδικοποίησης 
της Νομοθεσίας Κατασκευής Δημοσίων Έργων», που 
κυρώθηκε με το άρθρο πρώτο του Ν.3669/2008 (Α' 116). 

3. Τις διατάξεις της παρ. 4 του άρθρου 7 του Ν.3263/ 
2004 (Α' 179) όπως κωδικοποιήθηκε με την παρ. 5 του 
άρθρου 20 της «Κωδικοποίησης της Νομοθεσίας Κατα¬ 


σκευής Δημοσίων Έργων», που κυρώθηκε με το άρθρο 
πρώτο του Ν.3669/2008 (Α' 116). 

4. Το Π.Δ. 118/2013 «Τροποποίηση του π.δ. 85/2012 (Α' 
141) «Ίδρυση Υπουργείου Υποδομών, Μεταφορών και 
Δικτύων...» (Α' 152). 

5. Το Π.Δ.119/2013 «Διορισμός Αντιπροέδρου της Κυ¬ 
βέρνησης, Υπουργών, αναπληρωτών Υπουργών και Υφυ¬ 
πουργών» (Α' 153). 

6. Την ανάγκη ρύθμισης των θεμάτων που έχουν 
προκύψει κατά την εφαρμογή της με αριθ. Δ15/ 
οικ/24298/28.07.2005 (Β' 1105) Υπουργικής Απόφασης 
για την έκδοση και την ισχύ της Ενημερότητας Πτυχίου. 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο πρώτο 

Τα άρθρα 1, 2 και 3 του Κεφαλαίου Πρώτου και το 
άρθρο 4 του Κεφαλαίου Δεύτερου της με αριθ. Δ15/ 
οικ/24298/28.07.2005 (Β' 1105) Υπουργικής Απόφασης, 
όπως ισχύει, αντικαθίστανται ως εξής: 

«ΚΕΦΑΛΑΙΟ ΠΡΩΤΟ 
ΕΝΗΜΕΡΟΤΗΤΑ ΠΤΥΧΙΟΥ 

Άρθρο 1 

Έννοια «Ενημερότητας Πτυχίου» - Χρόνος ισχύος 

1. Σε κάθε εργοληπτική επιχείρηση, η οποία είναι εγ¬ 
γεγραμμένη στις τάξεις 3η έως και 7η του Μητρώου Ερ¬ 
γοληπτικών Επιχειρήσεων (Μ.Ε.ΕΠ.) χορηγείται έγγραφο 
με τίτλο «Ενημερότητα Πτυχίου» (εφεξής Ε.Π.), το οποίο 
προσκομίζεται στις διαδικασίες ανάθεσης δημοσίων 
έργων και υποκαθιστά τα δικαιολογητικά του άρθρου 
2 της παρούσας, τα οποία δεν υποβάλλονται κατά τη 
δημοπρασία. Η υποκατάσταση των επιμέρους δικαιο- 
λογητικών από την Ε.Π. χωρεί και στις περιπτώσεις που 
από τη Διακήρυξη συγκεκριμένου έργου εσφαλμένα δεν 
προβλέπεται η προσκόμιση Ε.Π. 

Δεν υποκαθίστανται από την Ε.Π. και για αυτό, εφόσον 
ζητούνται από τη Διακήρυξη, πρέπει να προσκομίζονται 
ιδιαιτέρως στις διαδικασίες ανάθεσης, δικαιολογητικά 
που δεν απαιτούνται για την έκδοσή της. 

2. Η Ε.Π. εκδίδεται από τη Διεύθυνση Μητρώων και 
Τεχνικών Επαγγελμάτων (Δ15) της Γενικής Γραμματεί¬ 
ας Δημοσίων Έργων (εφεξής Γ.Γ.Δ.Ε.) του Υπουργείου 

Υποδομών, Μεταφορών και Δικτύων (εφεξής «υπηρεσία 
τήρησης του Μ.Ε.ΕΠ.»). 

3. α. Για την έκδοση ή την ανανέωση Ε.Π. υποβάλλεται 
σχετική αίτηση στην Υπηρεσία τήρησης του Μ.Ε.ΕΠ., η 
οποία συνοδεύεται από το σύνολο των δικαιολογητι- 
κών του άρθρου 2 της παρούσας. Η εν λόγω υπηρεσία, 
εφόσον υποβληθεί πλήρης αίτηση, οφείλει να εκδώσει 
την Ε.Π. εντός είκοσι (20) ημερών. 

β.ί. Στην περίπτωση που η αίτηση ανανέωσης Ε.Π. 
υποβληθεί σε χρόνο μεταξύ των τριάντα (30) και είκοσι 
(20) ημερών πριν την ημερομηνία λήξης της ήδη ισχύου- 
σας, η ημερομηνία έναρξης ισχύος της νέας Ε.Π. είναι 
η επομένη της ημερομηνίας λήξης της ισχύουσας και η 
διάρκεια ισχύος της είναι ένα (1) έτος, ανεξάρτητα από 
την ημερομηνία έκδοσής της. 

β.ϋ. Στην περίπτωση που η αίτηση ανανέωσης Ε.Π. 
υποβληθεί εκτός του χρονικού ορίου του προηγούμενου 
εδαφίου και συνοδεύεται από το σύνολο των απαιτού- 
μενων δικαιολογητικών ή αφορά σε έκδοση Ε.Π., η ισχύς 
της είναι ένα (1) έτος από την ημερομηνία υποβολής της 
αίτησης, ανεξάρτητα από την ημερομηνία έκδοσής της. 

γ. Όσα δικαιολογητικά δεν αναγράφουν χρόνο λήξης 
ισχύος, εκτός των βεβαιώσεων ανεκτέλεστου υπολοίπου 
δημοσίων έργων, πρέπει να έχουν εκδοθεί εντός των 
τελευταίων τριάντα (30) ημερών πριν την υποβολή της 
αίτησης, άλλως η υπηρεσία τήρησης του Μ.Ε.ΕΠ. ζητεί 
την υποβολή νέων. Όσα δικαιολογητικά αναγράφουν 
χρόνο λήξης ισχύος, πρέπει κατά την ημερομηνία έκδο¬ 
σης της Ε.Π. να είναι σε ισχύ, άλλως η υπηρεσία τήρησης 
του Μ.Ε.ΕΠ. ζητεί την υποβολή νέων. Ο χρόνος λήξης 
της ισχύος των δικαιολογητικών αυτών αναγράφεται 
στην Ε.Π. 

δ. Εφόσον ο αναγραφόμενος στα αποδεικτικά φο¬ 
ρολογικής και ασφαλιστικής ενημερότητας χρόνος 
ισχύος τους έχει λήξει κατά τη διάρκεια ισχύος της 
Ε.Π., οι συμμετέχοντας στο διαγωνισμό υποβάλλουν, 
πλέον της Ε.Π., υπεύθυνη δήλωση ότι είναι φορολογικά 
ή/και ασφαλιστικά ενήμεροι και εφόσον αναδειχθούν 
ανάδοχοι προσκομίζουν τα σχετικά δικαιολογητικά και 
υφίστανται έλεγχο σύμφωνα με τις παρ. 2 και 3 του άρ¬ 
θρου 1 του Ν.3263/2004 (Α' 179), όπως κωδικοποιήθηκαν 
με τις παρ. 2 και 3 του άρθρου 26 της Κωδικοποίησης 
της Νομοθεσίας Κατασκευής Δημοσίων'Εργων που κυ¬ 
ρώθηκε με το Ν.3669/2008 (Α' 116). 

Γ ια την ως άνω υπεύθυνη δήλωση δεν απαιτείται βε¬ 
βαίωση του γνησίου της υπογραφής από αρμόδια διοι¬ 
κητική αρχή ή Κέντρο Εξυπηρέτησης Πολιτών (Κ.Ε.Π.), 
ακόμα και εάν άλλως ορίζεται στην εκάστοτε διακήρυξη. 

4. α. Αν για λόγους που δεν αφορούν τον αιτούντα, η 
υπηρεσία τήρησης του Μ.Ε.ΕΠ. δεν έχει εκδώσει την Ε.Π., 
επικυρώνει κατόπιν αιτήσεως του αιτούντα φωτοαντί¬ 
γραφο της αίτησης έκδοσης της Ε.Π. που υποβλήθηκε 
με την επισημείωση ότι υποβλήθηκε η αίτηση έκδοσης 
της Ε.Π., συνοδευόμενη από τα κατά νόμο δικαιολογη- 
τικά, η πληρότητα των οποίων ελέγχθηκε συνοπτικά. Η 
βεβαίωση αυτή θα έχει ισχύ δεκαπέντε (15) ημερών με 
δυνατότητα επιπλέον παράτασης εφόσον εξακολουθούν 
να συντρέχουν οι ανωτέρω λόγοι. Το επικυρωμένο κατά 
τα παραπάνω φωτοαντίγραφο της αιτήσεως, με την 
επ’ αυτού επισημειωματική βεβαίωση μπορεί να χρησι¬ 
μοποιηθεί όπως η Ε.Π. για συμμετοχή στις διαδικασίες 
ανάθεσης δημοσίων έργων. 


β. Σε κάθε άλλη περίπτωση, κατά το χρονικό διάστημα 
που μεσολαβεί από τη λήξη της παλαιότερης μέχρι την 
έκδοση της νέας Ε.Π., η αιτούσα εργοληπτική επιχείρηση 
δεν έχει δικαίωμα να καταθέσει προσφορά σε διαδικα¬ 
σία ανάθεσης δημοσίου έργου. 

γ. Αν πάντως η λήξη ισχύος της Ε.Π. επέλθει μετά 
την υποβολή των δικαιολογητικών σε διαδικασία ανά¬ 
θεσης, η εργοληπτική επιχείρηση νομίμως εξακολουθεί 
να λαμβάνει μέρος στη διαδικασία. Στην περίπτωση 
αυτή, κατά τον έλεγχο που προβλέπεται στις παρ. 2 
και 3 του άρθρου 1 του Ν.3263/2004 (Α' 179), όπως κω- 
δικοποιήθηκαν με τις παρ. 2 και 3 του άρθρου 26 της 
Κωδικοποίησης της Νομοθεσίας Κατασκευής Δημοσίων 
Έργων που κυρώθηκε με το Ν.3669/2008 (Α' 116), προ¬ 
σκομίζεται υποχρεωτικά η νέα Ε.Π. 

Άρθρο 2 

Περιεχόμενο Ε.Π. - Υποβαλλόμενα δικαιολογητικά 

Γ ια την έκδοση της Ε.Π. οι εργοληπτικές επιχειρήσεις 
υποβάλλουν σχετική αίτηση, συνοδευόμενη από τα πα¬ 
ρακάτω δικαιολογητικά, εκτός από τα δικαιολογητικά 
που αναζητούνται αυτεπαγγέλτως από την υπηρεσία 
τήρησης του Μ.Ε.ΕΠ.: 

Α. Δικαιολογητικά νομιμοποίησης: 

1. Κωδικοποιημένο (τελευταίο) καταστατικό δημοσι¬ 
ευμένο σε ΦΕΚ ή, εφόσον δεν υπάρχει κωδικοποιημένο 
καταστατικό, τα ΦΕΚ με το αρχικό καταστατικό και τις 
τροποποιήσεις του. Κατά την ανανέωση Ε.Π., εφόσον δεν 
έχουν επέλθει αλλαγές στα ανωτέρω στοιχεία, υποβάλ¬ 
λεται σχετική υπεύθυνη δήλωση του εκπροσώπου της 
εργοληπτικής επιχείρησης. Για την ως άνω υπεύθυνη 
δήλωση δεν απαιτείται βεβαίωση του γνησίου της υπο¬ 
γραφής από αρμόδια διοικητική αρχή ή Κ.Ε.Π. 

2. Βεβαίωση του Γ.Ε.ΜΗ. για τις τροποποιήσεις του 
καταστατικού. 

3. Απόσπασμα πρακτικού Γενικής Συνέλευσης περί 
εκλογής του τελευταίου Διοικητικού Συμβουλίου (Δ.Σ.) 
και τις τυχόν τροποποιήσεις του Δ.Σ. με τα αντίστοιχα 
ΦΕΚ. Εφόσον η σύνθεση του Δ.Σ. δεν έχει μεταβληθεί, 
μετά την τελευταία ανανέωση της Ε.Π., υποβάλλεται 
σχετική υπεύθυνη δήλωση του εκπροσώπου της ερ¬ 
γοληπτικής επιχείρησης. Η ως άνω υπεύθυνη δήλωση 
φέρει ημερομηνία εντός των τελευταίων τριάντα (30) 
ημερολογιακών ημερών πριν την υποβολή της αίτησης 
και δεν απαιτείται βεβαίωση του γνησίου της υπογρα¬ 
φής από αρμόδια διοικητική αρχή ή Κ.Ε.Π. 

4. Πρακτικό Δ.Σ. στο οποίο καθορίζονται τα πρόσωπα 
που εκπροσωπούν και δεσμεύουν την εταιρεία, εφόσον 
δεν προκύπτουν από το καταστατικό. 

Εφόσον τα πρόσωπα αυτά είναι τα ίδια με αυτά που 
αναφέρονται στην προηγούμενη Ε.Π., υποβάλλεται σχε¬ 
τική υπεύθυνη δήλωση του εκπροσώπου της αιτούσας 
εργοληπτικής επιχείρησης. Η ως άνω υπεύθυνη δήλωση 
φέρει ημερομηνία εντός των τελευταίων τριάντα (30) 
ημερολογιακών ημερών πριν την υποβολή της αίτησης 
και δεν απαιτείται βεβαίωση του γνησίου της υπογρα¬ 
φής από αρμόδια διοικητική αρχή ή Κ.Ε.Π. 

5. Πιστοποιητικό του Γ.Ε.ΜΗ. ότι οι μετοχές της εται¬ 
ρείας είναι ονομαστικές. 

Β. Αποδεικτικά περί της καταλληλότητας των εργο¬ 
ληπτικών επιχειρήσεων: 

1. Πιστοποιητικό του αρμοδίου Πρωτοδικείου της 
έδρας της εργοληπτικής επιχείρησης ή άλλης αρμόδι- 

ας διοικητικής αρχής περί του ότι αυτή δεν τελεί υπό 
κατάσταση πτώχευσης ή αναγκαστικής διαχείρισης. 

2. Πιστοποιητικό του Γ.Ε.ΜΗ. ότι η εταιρεία δεν έχει 
λυθεί και δεν έχει τεθεί υπό εκκαθάριση. 

3. Πιστοποιητικά, χορηγούμενα από τα αρμόδια επι¬ 
μελητήρια και φορείς (ΤΕΕ, ΓΕΩΤΕΕ, ΕΕΤΕΜ) από τα 
οποία αποδεικνύεται ότι τα πρόσωπα με βεβαίωση του 
Μ.Ε.Κ., που στελεχώνουν την εργοληπτική επιχείρηση 
δεν έχουν διαπράξει βαρύ επαγγελματικό παράπτωμα. 
Αν αναγράφεται παράπτωμα, προσκομίζεται η σχετική 
απόφαση. Σχετικά με τη βαρύτητα του παραπτώματος 
αποφασίζει η Επιτροπή Μ.Ε.ΕΠ., ύστερα από εισήγηση 
της υπηρεσίας τήρησης του Μ.Ε.ΕΠ. Κατά τη συνεδρίαση 
της Επιτροπής έχει δικαίωμα παράστασης η αιτούσα 
εργοληπτική επιχείρηση που καλείται προς τούτο με 
έγγραφη πρόσκληση, πέντε τουλάχιστον ημέρες πριν 
την συνεδρίαση. Αν το παράπτωμα κριθεί, από την Επι¬ 
τροπή Μ.Ε.ΕΠ., ως βαρύ δεν εκδίδεται Ε.Π. 

4. Πιστοποιητικά ποινικού μητρώου που αφορούν τον 
Πρόεδρο του Δ.Σ. και τον Διευθύνοντα Σύμβουλο της 
εταιρείας. 

Σε περίπτωση που το απόσπασμα ποινικού μητρώου 
δεν είναι λευκό, θα συνυποβάλλεται υπεύθυνη δήλωση 
σχετικά με τα αδικήματα στα οποία αφορούν οι καταδί¬ 
κες που είναι καταχωρημένες στο μητρώο, με θεώρηση 
του γνησίου της υπογραφής από αρμόδια διοικητική 
αρχή ή τα Κ.Ε.Π. 

Ενημερότητα Πτυχίου δεν εκδίδεται εάν στο ποινικό 
μητρώο των ως άνω προσώπων έχουν καταχωρηθεί 
κάποια από τα εξής αδικήματα: 

• Συμμετοχή σε εγκληματική οργάνωση, κατά το άρ¬ 
θρο 2 παράγραφος 1 της Κοινής Δράσης 98/773/ΔΕΥ 
του Συμβουλίου της Ευρωπαϊκής Ένωσης, 

• Δωροδοκία, κατά το άρθρο 3 της πράξης του Συμ¬ 
βουλίου της 26ης Μάίου 1997 (21) και στην παρ. 1 του 
άρθρου 3 της κοινής δράσης 98/742/ΚΕΠΠΑ του Συμ¬ 
βουλίου, 

• Απάτη, κατά την έννοια του άρθρου 1 της σύμβασης 
για την προστασία των οικονομικών συμφερόντων των 
Ευρωπαϊκών Κοινοτήτων, 

• Νομιμοποίηση εσόδων από παράνομες δραστηρι¬ 
ότητες, κατά το άρθρο 1 της Οδηγίας 91/308/ΕΟΚ του 
Συμβουλίου, της 10ης Ιουνίου 1991, για την πρόληψη της 
χρησιμοποίησης του χρηματοπιστωτικού συστήματος 
για τη νομιμοποίηση εσόδων από παράνομες δραστη¬ 
ριότητες. 

Εάν στο ποινικό μητρώο υπάρχει καταχώριση κατα¬ 
δίκης για υπεξαίρεση (άρθρο 375 Π.Κ.), απάτη (άρθρα 
386, 388 Π.Κ.), εκβίαση (άρθρο 385 Π.Κ.), πλαστογραφία 
(άρθρα 216 και 218 Π.Κ.), ψευδορκία (άρθρο 224 Π.Κ.), 
δωροδοκία (άρθρα 235 και 237 Π.Κ.) και δόλια χρεοκοπία 
(άρθρο 398 Π.Κ.), ζητείται η προσκόμιση της καταδι- 
καστικής απόφασης. Η Επιτροπή Μ.Ε.ΕΠ. κρίνει στην 
περίπτωση αυτή, μετά από εισήγηση της υπηρεσίας 
τήρησης του Μ.Ε.ΕΠ., αν το αδίκημα σχετίζεται ή όχι 
με την επαγγελματική διαγωγή των προσώπων για τα 
οποία προσκομίζονται τα πιστοποιητικά. Εάν κριθεί ότι 
σχετίζεται, τότε δε χορηγείται Ε.Π. 

5. Βεβαίωση της επαγγελματικής εργοληπτικής ορ¬ 
γάνωσης στην οποία ανήκει η εργοληπτική επιχείρηση 
περί καταβολής των οφειλόμενων εισφορών. 

6. α. Αποδεικτικά των αρμόδιων Δ.Ο.Υ. ότι η εταιρεία 
έχει εκπληρώσει τις φορολογικές της υποχρεώσεις. 


β. Εφόσον η εταιρεία συμμετέχει σε κοινοπραξίες κα¬ 
τασκευής δημοσίων έργων που είναι σε εξέλιξη (από την 
υπογραφή της σύμβασης μέχρι την έκδοση βεβαίωσης 
περάτωσης, ή την οριστική διακοπή - διάλυση της σύμ¬ 
βασης ή την έκπτωση ή την υποκατάσταση αναδόχου, 
κατά περίπτωση), προσκομίζεται σχετικός πίνακας με τα 
στοιχεία των κοινοπραξιών και την αρμόδια Δ.Ο.Υ. της 
καθεμιάς και αποδεικτικά φορολογικής ενημερότητας 
των κοινοπραξιών αυτών. 

γ. Για όσες κοινοπραξίες δεν έχει εκδοθεί ΑΦΜ, όπως 
βεβαιώνεται με υπεύθυνη δήλωση από το νόμιμο εκ¬ 
πρόσωπο της εργοληπτικής επιχείρησης, της οποίας 
η αίτηση εξετάζεται, η εργοληπτική επιχείρηση μπορεί 
να προσκομίζει ως αποδεικτικό φορολογικής ενημε¬ 
ρότητας της έδρας της κοινοπραξίας αντίγραφο του 
κοινοπρακτικού της, όπως κατατέθηκε στην εφορία. Γ ια 
την ως άνω υπεύθυνη δήλωση δεν απαιτείται βεβαίωση 
του γνησίου της υπογραφής από αρμόδια διοικητική 
αρχή ή Κ.Ε.Π. 

7. α. Αποδεικτικά ασφαλιστικής ενημερότητας: 

ί. της εταιρείας, 

ϋ. των κοινοπραξιών στις οποίες τυχόν συμμετέχει 
για τα δημόσια έργα που είναι σε εξέλιξη (από την 
υπογραφή της σύμβασης μέχρι την έκδοση βεβαίωσης 
περάτωσης, ή την οριστική διακοπή - διάλυση της σύμ¬ 
βασης ή την έκπτωση ή την υποκατάσταση αναδόχου, 
κατά περίπτωση), όπως αποδεικνύεται από τον πίνακα 
της προηγούμενης παρ. Β.6, 

Ιϋ. των έργων που είναι σε εξέλιξη (από τον χρόνο 
έναρξης υποχρέωσης ασφάλισης του προσωπικού που 
απασχολείται στο έργο, σύμφωνα με την οικεία ασφα¬ 
λιστική νομοθεσία, μέχρι την έκδοση βεβαίωσης περά¬ 
τωσης, ή την οριστική διακοπή - διάλυση της σύμβασης 
ή την έκπτωση ή την υποκατάσταση αναδόχου, κατά 
περίπτωση) και 

ίν. των στελεχών της που έχουν υποχρέωση ασφάλι¬ 
σης στο ΤΣΜΕΔΕ. 

Τα ανωτέρω αποδεικτικά ασφαλιστικής ενημερότη¬ 
τας εκδίδονται από τους αρμόδιους φορείς κοινωνικής 
ασφάλισης (της έδρας της εταιρείας και των κοινοπρα¬ 
ξιών, του τόπου εκτέλεσης των έργων της εταιρείας, 
των κοινοπραξιών κλπ.). 

β. Γ ια όσα έργα δεν έχουν απογραφεί στο ΙΚΑ - ΕΤΑΜ 
και έχουν ως ανεκτέλεστο υπόλοιπο το συνολικό ποσό 
της σύμβασης, η εργοληπτική επιχείρηση υποβάλλει 
σχετική υπεύθυνη δήλωση του νομίμου εκπροσώπου 
της για τα ανωτέρω. Για την ως άνω υπεύθυνη δήλωση 
δεν απαιτείται βεβαίωση του γνησίου της υπογραφής 
από αρμόδια διοικητική αρχή ή Κ.Ε.Π. 

8. Στοιχεία περί μη υπέρβασης του ανώτατου επιτρε¬ 
πτού ορίου ανεκτέλεστου υπολοίπου εργολαβιών, που 
εκτελεί εταιρεία αυτοτελώς ή ως μέλος κοινοπραξίας 
ή ως υπεργολάβος, ήτοι: 

α) Υπεύθυνη δήλωση του νόμιμου εκπροσώπου της 
εταιρείας ότι δεν εκτελεί άλλο έργο (ως μεμονωμένος 
ανάδοχος ή ως μέλος κοινοπραξίας ή ως υπεργολά- 
βος), εκτός αυτών που περιλαμβάνονται στο υπό στοι¬ 
χείο β) της παρούσας παραγράφου πίνακα. Για την ως 
άνω υπεύθυνη δήλωση δεν απαιτείται βεβαίωση του 
γνησίου της υπογραφής από αρμόδια διοικητική αρχή 
ή Κ.Ε.Π. 

β) Πίνακα υπογεγραμμένο από το νόμιμο εκπρόσωπο 
της εταιρείας, που αναφέρει τα εκτελούμενα έργα, με 

το ανεκτέλεστο υπόλοιπο ανά έργο και το συνολικό 
ανεκτέλεστο. 

γ) Βεβαιώσεις των αρμοδίων φορέων εκτέλεσης για 
το ανεκτέλεστο μέρος των εργολαβιών που εκτελεί η 
εταιρεία (σύμφωνα με τους όρους του άρθρου 4 παρ. 
1 της παρούσας). 

9. Υπεύθυνη δήλωση του εκπροσώπου της εργολη¬ 
πτικής επιχείρησης περί του ότι όλα τα δηλούμενα εκ 
μέρους της εργοληπτικής επιχείρησης στοιχεία είναι 
αληθή. Για την ως άνω υπεύθυνη δήλωση δεν απαιτείται 
βεβαίωση του γνησίου της υπογραφής από αρμόδια 
διοικητική αρχή ή Κ.Ε.Π. 

Γ. Στην Ε.Π. καταχωρούνται από την υπηρεσία τήρη¬ 
σης του Μ.Ε.ΕΠ., υπό μορφή πίνακα, κατόπιν ελέγχου 
των δικαιολογητικών που προσκομίσθηκαν για την έκ¬ 
δοσή της: 

α) τα στοιχεία νομιμοποίησης και εκπροσώπησης της 
εργοληπτικής επιχείρησης όπως προκύπτουν από τα 
υπό στοιχείο Α του παρόντος άρθρου στοιχεία, και 

β) η βεβαίωση ότι δεν υφίστανται κωλύματα συμμε¬ 
τοχής στις διαδικασίες ανάθεσης των δημοσίων έργων 
και συγκεκριμένα ότι: 

• δεν υφίσταται πτώχευση, αναγκαστική διαχείριση ή 
διαδικασία εκκαθάρισης της εργοληπτικής επιχείρησης, 

• δεν υφίσταται εγγεγραμμένη πειθαρχική ποινή σε 
βάρος της εργοληπτικής επιχείρησης ή των στελεχών 
της για βαρύ επαγγελματικό παράπτωμα, σύμφωνα με 
τα αναφερόμενα στις διατάξεις των άρθρων 80 έως 91 
της Κωδικοποίησης της Νομοθεσίας Κατασκευής Δη- 
μοσίων'Εργων που κυρώθηκε με το Ν.3669/2008. Γ ια τη 
σχετική πιστοποίηση λαμβάνονται υπόψη οίκοθεν τα 
στοιχεία της υπηρεσίας τήρησης του Μ.Ε.ΕΠ., 

• δεν υφίστανται αδικήματα της παρ. Β.4 της παρού¬ 
σας, σε βάρος του Προέδρου του Δ.Σ. και του Διευθύ- 
νοντος Συμβούλου της εταιρείας, 

• υφίσταται βεβαίωση της οικείας επαγγελματικής 
εργοληπτικής οργάνωσης περί εξόφλησης των εισφο¬ 
ρών της εργοληπτικής επιχείρησης ή ότι η εργοληπτική 
επιχείρηση δεν είναι μέλος εργοληπτικής οργάνωσης, 

• υφίσταται ασφαλιστική ενημερότητα της εργολη¬ 
πτικής επιχείρησης, των κοινοπραξιών, των έργων στα 
οποία αυτή μετέχει και των στελεχών της που έχουν 
υποχρέωση ασφάλισης στο ΤΣΜΕΔΕ, 

• υφίσταται φορολογική ενημερότητα της εργολη¬ 
πτικής επιχείρησης και των κοινοπραξιών στις οποίες 
αυτή μετέχει, 

• δε διαπιστώθηκε υπέρβαση του ανώτατου ορίου 
ανεκτέλεστου υπολοίπου εργολαβιών της εργοληπτικής 
επιχείρησης. 

Άρθρο 3 

Μεταβολή - Παύση ισχύος - 
Ανάκληση Ενημερότητας Πτυχίου 

1. Η Ε.Π. παύει να ισχύει όταν παρέλθει ο χρόνος ισχύ¬ 
ος της, όπως ορίζεται κατά την παρ. 3 περίπτ. β' του 
άρθρου 1 της παρούσας. 

2. α. Σε περίπτωση μεταβολής των μελών του Διοι¬ 
κητικού Συμβουλίου (Δ.Σ.), η εργοληπτική επιχείρηση 
οφείλει να ενημερώσει γραπτώς, μέσα σε τριάντα (30) 
ημέρες από την ημερομηνία λήψης της απόφασης υπό 
του αρμοδίου οργάνου της, την υπηρεσία τήρησης του 
Μ.Ε.ΕΠ. Η υπηρεσία τήρησης του Μ.Ε.ΕΠ. εκδίδει, το 
συντομότερο δυνατό, νέα Ε.Π., τροποποιημένη μόνο ως 


προς την ανωτέρω μεταβολή. Η εργοληπτική επιχείρηση 
μέχρι την έκδοση της τροποποιημένης Ε.Π. συμμετέχει 
στις δημοπρασίες με την εν ισχύ Ε.Π. προσκομίζοντας 
τα σχετικά δικαιολογητικά. Επιπλέον, σε περίπτωση 
αλλαγής του Προέδρου ή του Διευθύνοντος Συμβούλου, 
η εργοληπτική επιχείρηση πρέπει να συμπεριλάβει στη 
γραπτή ενημέρωσή της καθώς και κατά τη συμμετοχή 
της στις δημοπρασίες και τα δικαιολογητικά του υπό 
στοιχ. Β.4 του άρθρου 2 της παρούσας. 

β. Αν η εργοληπτική επιχείρηση, παρόλο που έχει υπο¬ 
χρέωση κατά τα ανωτέρω, δεν προβεί σε εμπρόθεσμη 
ενημέρωση με υπαιτιότητά της και περιέλθουν στην 
υπηρεσία τήρησης του Μ.Ε.ΕΠ. στοιχεία ή πληροφορίες 
για μεταβολή των μελών του Δ.Σ., η υπηρεσία τήρησης 
του Μ.Ε.ΕΠ. αποστέλλει χωρίς καθυστέρηση γραπτή 
πρόσκληση στην εργοληπτική επιχείρηση, με την οποία 
θέτει υπόψη της τις πληροφορίες ή τα στοιχεία και την 
καλεί να υποβάλει γραπτά τις αντιρρήσεις της, με τα 
απαραίτητα για την τεκμηρίωση δικαιολογητικά, μέσα 
σε εύλογη προθεσμία, όχι ανώτερη των δέκα (10) ερ¬ 
γάσιμων ημερών. 

γ. Αν δεν υποβληθούν εμπρόθεσμα αντιρρήσεις ή οι 
υποβληθείσες δε γίνουν αποδεκτές, η υπηρεσία τήρη¬ 
σης του Μ.Ε.ΕΠ., με απόφαση του Προϊσταμένου της, 
ανακαλεί την Ε.Π. Η ανάκληση ενεργεί από την επομένη 
της καταληκτικής ημερομηνίας ενημέρωσης για την 
μεταβολή των προϋποθέσεων έκδοσης της Ε.Π. 

Εφόσον η εργοληπτική επιχείρηση συμμετείχε σε δι¬ 
αδικασία ανάθεσης και δεν έχει ακόμα συναφθεί σύμ¬ 
βαση, αποκλείεται του διαγωνισμού. 

Η σχετική απόφαση ανακοινώνεται με τον ταχύτερο 
δυνατό τρόπο στους φορείς που δημοπρατούν δημόσια 
έργα και δημοσιεύεται στην ιστοσελίδα της υπηρεσί¬ 
ας τήρησης του Μ.Ε.ΕΠ. και της Γενικής Γραμματείας 
Δημοσίων Έργων. 

δ. Στην περίπτωση που η εργοληπτική επιχείρηση 
ενημερώσει εκπρόθεσμα την υπηρεσία τήρησης του 
Μ.Ε.ΕΠ. για μεταβολή των μελών του Δ.Σ., εκδίδεται 
τροποποιημένη Ε.Π. ως προς τα στοιχεία αυτά. Η εν 
ισχύ Ε.Π. ανακαλείται σύμφωνα με την παρ. 2.γ. του 
παρόντος άρθρου για το χρονικό διάστημα από την 
παρέλευση της καταληκτικής ημερομηνίας ενημέρωσης 
για την μεταβολή των στοιχείων, μέχρι την ημερομηνία 
ενημέρωσης της υπηρεσίας τήρησης του Μ.Ε.ΕΠ. από 
την εργοληπτική επιχείρηση. 

3. Σε περίπτωση που η Επιτροπή Μ.Ε.ΕΠ. με απόφασή 
της, μετά από αίτηση της εργοληπτικής επιχείρησης, 
εγκρίνει την είσοδο στελεχών στην εργοληπτική επι¬ 
χείρηση, σύμφωνα με το άρθρο 92 παρ. 4 της Κωδικο¬ 
ποίησης της Νομοθεσίας Κατασκευής ΔημοσίωνΈργων 
όπως κυρώθηκε με το Ν.3669/2008, η εργοληπτική επι¬ 
χείρηση οφείλει εντός τριάντα (30) ημερών από τη λήψη 
της απόφασης να υποβάλει στην υπηρεσία τήρησης του 
Μ.Ε.ΕΠ. τα δικαιολογητικά που ορίζονται στις παρ. 3 και 
7.ίν. του στοιχείου Β. του άρθρου 2 της παρούσας, ήτοι: 

- Πιστοποιητικά, χορηγούμενα από τα αρμόδια επι¬ 
μελητήρια και φορείς (ΤΕΕ, ΓΕΩΤΕΕ, ΕΕΤΕΜ), από τα 
οποία αποδεικνύεται ότι τα νεοεισερχόμενα στελέχη 
Μ.Ε.Κ. δεν έχουν διαπράξει βαρύ επαγγελματικό πα¬ 
ράπτωμα και 

- Ασφαλιστική ενημερότητα ΤΣΜΕΔΕ των νεοεισερχό- 
μενων στελεχών της που έχουν υποχρέωση ασφάλισης 
στο ΤΣΜΕΔΕ. 

Στην περίπτωση αυτή, η υπηρεσία τήρησης του 
Μ.Ε.ΕΠ. εκδίδει το συντομότερο δυνατόν τροποιητική 
Ε.Π. Μέχρι την έκδοση της τροποποιημένης Ε.Π., η εργο¬ 
ληπτική επιχείρηση κατά τις δημοπρασίες προσκομίζει 
στις δημοπρατούσες αρχές, επιπρόσθετα της Ε.Π., τα 
δικαιολογητικά αυτής της παραγράφου. 

4. Σε περίπτωση μεταβολής των κρίσιμων προϋπο¬ 
θέσεων, υπό τις οποίες εκδόθηκε η Ε.Π., όπως -μεταξύ 
άλλων-: 

• κήρυξη της επιχείρησης σε πτώχευση ή 

• κήρυξη της επιχείρησης σε αναγκαστική διαχείριση 

ή 

• διαδικασία εκκαθάρισης της επιχείρησης ή 

• καταδίκη του Προέδρου του Δ.Σ. και του Διευθύ- 
νοντος Συμβούλου της εργοληπτικής επιχείρησης για 
ένα από τα αδικήματα της παρ. 4 του στοιχείου Β. του 
άρθρου 2 της παρούσας, 

η Ε.Π. της εργοληπτικής επιχείρησης ανακαλείται 
σύμφωνα με την παρ. 2.γ. του παρόντος άρθρου από 
το χρόνο της μεταβολής. 

5. α. Σε περίπτωση που η Επιτροπή Μ.Ε.ΕΠ. ή ο Υπουρ¬ 
γός Υποδομών, Μεταφορών και Δικτύων, αποφασίσει, 
σύμφωνα με τις κείμενες διατάξεις, την υποβάθμιση της 
εταιρείας σε κατώτερη τάξη και εφόσον το συνολικό 
ανεκτέλεστο, που αναγράφεται στην Ε.Π., υπερβαίνει 
το ανώτατο επιτρεπτό όριο ανεκτέλεστου της νέας 
κατάταξης, η εργοληπτική επιχείρηση μπορεί να προ¬ 
σκομίζει στις δημοπρατούσες αρχές νεότερες βεβαι¬ 
ώσεις ανεκτέλεστου από τις οποίες θα αποδεικνύεται 
ότι δεν υπερβαίνει το ανώτατο όριο ανεκτέλεστου υπο¬ 
λοίπου εργασιών της νέας κατάταξης. Με αίτησή της, 
συνοδευόμενη από το σύνολο των δικαιολογητικών, η 
εργοληπτική επιχείρηση μπορεί να ζητήσει την έκδοση 
νέας Ε.Π. 

β. Σε περίπτωση που η Επιτροπή Μ.Ε.ΕΠ. αποφασίσει 
την υποβάθμιση της εργοληπτικής επιχείρησης σε τάξη 
κατώτερη της 3ης τάξης, η Ε.Π. παύει να ισχύει και η ερ¬ 
γοληπτική επιχείρηση συμμετέχει στις δημοπρασίες με 
τα δικαιολογητικά που προβλέπονται για την τάξη της. 

6. Δεν απαιτείται ενημέρωση και έκδοση νέας Ε.Π. σε 
περίπτωση αλλαγής, καθόσον χρόνο είναι σε ισχύ η Ε.Π. 
των προϋποθέσεων των παρ. 5, 6, 7 και 8 του στοιχείου 
Β. του άρθρου 2 της παρούσας. 

7. Σε περίπτωση που περιέλθουν στην υπηρεσία τή¬ 
ρησης του Μ.Ε.ΕΠ. στοιχεία ή πληροφορίες ότι η ερ¬ 
γοληπτική επιχείρηση κατά την υποβολή της αίτησής 
της για έκδοση Ε.Π. υπέβαλε ελλιπή στοιχεία ανεκτέ¬ 
λεστου ή δεν προσκόμισε ασφαλιστική ή φορολογική 
ενημερότητα για έργα και κοινοπραξίες, όπως υποχρε- 
ούται σύμφωνα με τις παρ. 6, 7 και 8 του στοιχείου Β. 
του άρθρου 2 της παρούσας, η υπηρεσία τήρησης του 
Μ.Ε.ΕΠ. αποστέλλει άμεσα γραπτή πρόσκληση στην ερ¬ 
γοληπτική επιχείρηση, με την οποία θέτει υπόψη της τις 
πληροφορίες ή τα στοιχεία και την καλεί να υποβάλει 
γραπτά τις απόψεις της, με τα απαραίτητα για την 
τεκμηρίωση δικαιολογητικά, εντός προθεσμίας τριάντα 
(30) ημερών. 

Σε περίπτωση που η εργοληπτική επιχείρηση δεν κα¬ 
ταθέσει, κατά τα ανωτέρω, τις απόψεις της μαζί με τα 
απαραίτητα δικαιολογητικά τεκμηρίωσης ή διαπιστωθεί 
ότι το ανεκτέλεστο, συμπεριλαμβανομένων των έργων 
που δεν είχε δηλώσει, όπως υποχρεούται σύμφωνα με 
την παρ. 1 του άρθρου 4 της παρούσας, υπερβαίνει το 


ανώτατο όριο ανεκτέλεστου υπόλοιπου εργασιών, η Ε.Π. 
ανακαλείται, σύμφωνα με την παρ. 2.γ. του παρόντος 
άρθρου, από το χρόνο έκδοσής της. 

8. Σε περίπτωση έκδοσης τροποποιημένης Ε.Π., οι 
εργοληπτικές επιχειρήσεις δεν υποχρεούνται να κατα¬ 
βάλουν την εισφορά της παρ. 1 του άρθρου 8 της Δ15/ 
οικ/24298/28.07.2005 (Β' 1105) Υπουργικής Απόφασης. 

ΚΕΦΑΛΑΙΟ ΔΕΥΤΕΡΟ 

ΒΕΒΑΙΩΣΕΙΣ ΑΝΕΚΤΕΛΕΣΤΟΥ ΥΠΟΛΟΙΠΟΥ 
ΣΥΜΒΑΣΕΩΝ ΕΡΓΩΝ 

Άρθρο 4 

Έκδοση - Περιεχόμενο των Βεβαιώσεων 
για το ανεκτέλεστο υπόλοιπο συμβάσεων 
δημοσίων έργων 

1. Όλοι οι φορείς που εκτελούν δημόσια έργα, εκδί¬ 
δουν, κατόπιν αιτήσεως των αναδοχών εργοληπτικών 
επιχειρήσεων και μέσα σε δεκαπέντε (15) ημέρες από την 
υποβολή της αίτησης, Βεβαιώσεις για το ανεκτέλεστο 
υπόλοιπο εργασιών των συμβάσεων που βρίσκονται σε 
εξέλιξη (από την υπογραφή της σύμβασης -ανεξάρτητα 
αν έχει γίνει έναρξη εργασιών- μέχρι την έκδοση βεβαί¬ 
ωσης περάτωσης ή την οριστική διακοπή - διάλυση της 
σύμβασης ή την έκπτωση ή την υποκατάσταση αναδόχου, 
κατά περίπτωση), οι οποίες υποβάλλονται από τις εργο¬ 
ληπτικές επιχειρήσεις για την έκδοση της Ε.Π. 

Στις περιπτώσεις που στη σύμβαση ορίζεται η έναρξη 
εργασιών διαφορετικά από τα οριζόμενα στην παρ. 2 
του άρθρου 46 της Κωδικοποίησης της Νομοθεσίας 
Κατασκευής Δημοσίων Έργων, όπως κυρώθηκε με το 
Ν.3669/2008, το ανεκτέλεστο υπόλοιπο εργασιών της 
σύμβασης αυτής συνυπολογίζεται στο ανεκτέλεστο 
μέρος εργολαβιών δημοσίων έργων από την έναρξη 
εργασιών (και όχι από την υπογραφή της σύμβασης) 
μέχρι την έκδοση βεβαίωσης περάτωσης ή την οριστική 
διακοπή - διάλυση της σύμβασης ή την έκπτωση ή την 
υποκατάσταση αναδόχου, κατά περίπτωση. 

2. Ως ανεκτέλεστο υπόλοιπο θεωρείται η διαφορά με¬ 
ταξύ του συνολικού ποσού της εργολαβικής σύμβασης, 
όπως έχει διαμορφωθεί μέχρι την ημερομηνία σύνταξης 
της βεβαίωσης (υπολογιζομένου χωρίς αναθεώρηση και 
Φ.Π.Α.) με το συνολικό ποσό του εκτελεσμένου μέρους 
της σύμβασης όπως προκύπτει από τον τελευταίο λο¬ 
γαριασμό που έχει υποβληθεί και εγκριθεί (επίσης χωρίς 
αναθεώρηση και Φ.Π.Α.). 

3. Αν ο φορέας εκτέλεσης δεν εκδώσει έγκαιρα βεβαί¬ 
ωση περί του ανεκτέλεστου υπολοίπου έργου, παρά την 
έγκαιρη υποβολή αίτησης από τον ανάδοχο, η αίτηση 
για την έκδοση Ε.Π. υποβάλλεται χωρίς να συνοδεύεται 
από την Βεβαίωση. Το έργο και το ανεκτέλεστο υπό¬ 
λοιπο δηλώνεται στον πίνακα που υποβάλλεται κατά 
την παρ. 8 του στοιχείου Β. του άρθρου 2 της παρού¬ 
σας. Η βεβαίωση του φορέα εκτέλεσης προσκομίζεται 
χωρίς καθυστέρηση μετά την έκδοσή της, ελέγχεται 
και εφόσον το ανεκτέλεστο της εργοληπτικής επιχεί¬ 
ρησης υπερβαίνει το ανώτατο επιτρεπτό όριο, η τυχόν 
εκδοθείσα στο μεταξύ Ε.Π. ανακαλείται. Η ανάκληση 
ανατρέχει στην ημέρα έκδοσης της Ε.Π. Εφόσον η εργο¬ 
ληπτική επιχείρηση συμμετείχε σε διαδικασία ανάθεσης 
και δεν έχει ακόμα συναφθεί η σύμβαση, αποκλείεται 
του διαγωνισμού. 

4. Η βεβαίωση ανεκτέλεστου συντάσσεται σε ειδικό 
έντυπο που περιλαμβάνει τα στοιχεία του εργοδότη 
και του αναδόχου (την επωνυμία της και τον αριθμό 
εγγραφής της στο Μ.Ε.ΕΠ.) και τα οικονομικά στοιχεία 
του έργου (αρχικός προϋπολογισμός, αρχικό ποσό σύμ¬ 
βασης, ποσό συμπληρωματικής σύμβασης, συνολικό 
ποσό σύμβασης, ποσό τελευταίου εγκεκριμένου λογα¬ 
ριασμού). Σε περίπτωση εγκεκριμένης υπεργολαβίας 
αναγράφεται το ποσό της υπεργολαβικής σύμβασης και 
το ανεκτέλεστο υπόλοιπο που αναλογεί στον αρχικό 
ανάδοχο και τον υπεργολάβο. 

5. Σε περίπτωση που το έργο κατασκευάζεται από 
κοινοπραξία (ανάδοχο ή κατασκευαστική υπό την έν¬ 
νοια του άρθρου 66 της Κωδικοποίησης της Νομοθε¬ 
σίας Κατασκευής Δημοσίων Έργων που κυρώθηκε με 
το Ν.3669/2008, όπως ισχύει) το ανεκτέλεστο ποσό που 
αντιστοιχεί σε κάθε μέλος της αντιστοιχεί στο ποσοστό 
συμμετοχής του στην κοινοπραξία. 

6. Σε περίπτωση εγκεκριμένης υπεργολαβίας, το ανε¬ 
κτέλεστο του υπεργολάβου προκύπτει από το ποσό 
της σύμβασης της υπεργολαβίας, αφαιρούμενων των 
τιμολογίων που έχουν εκδοθεί από τον υπεργολάβο 
προς τον ανάδοχο, ενώ το ανεκτέλεστο του αναδόχου 
προκύπτει από το σύνολο των εργασιών που αντιστοι¬ 
χούν στον ανάδοχο (δηλαδή το συνολικό ποσό της σύμ¬ 
βασης εργοδότη αναδόχου, μειούμενο κατά το ποσό 
της σύμβασης της υπεργολαβίας) αφαιρουμένων των 
εργασιών που έχει ήδη εκτελέσει (σύνολο εργασιών 
αφαιρούμενων των τιμολογίων του υπεργολάβου προς 
τον ανάδοχο).» 

Άρθρο δεύτερο 
Μεταβατικές διατάξεις 

Η παρούσα απόφαση εφαρμόζεται στις Ε.Π. των οποί¬ 
ων η αίτηση έκδοσης θα υποβληθεί έναν μήνα μετά 
τη δημοσίευσή της, με την επιφύλαξη του τελευταίου 
εδαφίου της περίπτωσης δ' της παραγράφου 3 του 
άρθρου 1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2013 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 
-♦- 

Αριθ. 73862 (2) 

Ανάθεση έργου στην Εταιρία «ΘΕΜΙΣ ΚΑΤΑΣΚΕΥΑ¬ 
ΣΤΙΚΗ Α.Ε.». 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Την περίπτωση α' της παρ. 7 του άρθρου 5 του 
ν. 2408/1996 (ΦΕΚ 104/Α'/4-6-1996), όπως έχει αντικα- 
τασταθεί με την παρ. 15 του άρθρου 3 του ν. 2479/1997 
(ΦΕΚ 67/Α'/6-5-1997) και την παρ. 1 του άρθρου 31 του 
ν.2664/1998 (ΦΕΚ 275/Α73-12-1998). 

2) Την περίπτωση β' της παρ. 7 του άρθρου 5 του 
ν.2408/1996 (ΦΕΚ 104/Α'/4-6-1996) όπως έχει αντικατα- 
σταθεί με την παρ. 15 του άρθρου 3 του ν. 2479/1997 


(ΦΕΚ 67/Α'/6-5-1997) και την περίπτωση β' της παρ. 5 
του άρθρου 21 του ν. 2521/1997 (ΦΕΚ 174/Α'/1-9-1997). 

3) Την περίπτωση γ' της παρ. 7 του άρθρου 5 του 
ν.2408/1996 (ΦΕΚ 104/Α'/4-6-1996), όπως έχει αντικατα- 
σταθεί με την περίπτωση γ' της παρ. 5 του άρθρου 21 
του ν. 2521/1997 (ΦΕΚ 174/Α'/1-9-1997) και έχει συμπλη¬ 
ρωθεί με την παρ. 3 του άρθρου 31 του ν. 2664/1998 
(ΦΕΚ 275/Α'/3-12-1998). 

4) Την περίπτωση ιβ' της παρ. 7 του άρθρου 5 του 
ν.2408/1996 (ΦΕΚ 104/Α'/4-6-1996), όπως έχει προστεθεί 
με την παρ. 6 του άρθρου 60 του ν. 3160/2003 (ΦΕΚ 165/ 
Α730-6-2003). 

5) Την αριθμ. 205/2004 γνωμοδότηση του Γ' Τμήματος 
του Νομικού Συμβουλίου του Κράτους. 

6) Την υπ’ αριθμ. 166/22-1-2010 γνωμοδότηση του Νομι¬ 
κού Συμβούλου του Υπουργείου Δικαιοσύνης, Διαφάνει¬ 
ας και Ανθρωπίνων Δικαιωμάτων, αποφασίζουμε: 

Αναθέτουμε στην Εταιρία «ΘΕΜΙΣ ΚΑΤΑΣΚΕΥΑΣΤΙΚΗ 
ΑΈ.» τη μελέτη, δημοπράτηση, επίβλεψη και παραλα¬ 
βή του έργου «Πρόσβαση και εξυπηρέτηση Ατόμων με 
Ειδικές Ανάγκες (Α.Μ.Ε.Α.) στο κτίριο του Δικαστικού 
Μεγάρου Αγρίνιου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2013 

Ο ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 
-♦- 

Αριθ. 73863 (3) 

Ανάθεση έργου στην Εταιρία «ΘΕΜΙΣ ΚΑΤΑΣΚΕΥΑ¬ 
ΣΤΙΚΗ Α.Ε.». 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Την περίπτωση α' της παρ. 7 του άρθρου 5 του 
ν.2408/1996 (ΦΕΚ 104/Α'/4-6-1996), όπως έχει αντικατα- 
σταθεί με την παρ. 15 του άρθρου 3 του ν. 2479/1997 
(ΦΕΚ 67/Α'/6-5-1997) και την παρ. 1 του άρθρου 31 του 
ν. 2664/1998 (ΦΕΚ 275/Α'/3-12-1998). 

2) Την περίπτωση β' της παρ. 7 του άρθρου 5 του 
ν.2408/1996 (ΦΕΚ 104/Α'/4-6-1996) όπως έχει αντικατα- 
σταθεί με την παρ. 15 του άρθρου 3 του ν. 2479/1997 
(ΦΕΚ 67/Α'/6-5-1997) και την περίπτωση β' της παρ. 5 
του άρθρου 21 του ν. 2521/1997 (ΦΕΚ 174/Α'/1-9-1997). 

3) Την περίπτωση γ' της παρ. 7 του άρθρου 5 του ν. 
2408/1996 (ΦΕΚ 104/Α'/4-6-1996) όπως έχει αντικαταστα- 
θεί με την περίπτωση γ' της παρ. 5 του άρθρου 21 του 
ν. 2521/1997 (ΦΕΚ 174/Α'/1-9-1997) και έχει συμπληρωθεί 
με την παρ. 3 του άρθρου 31 του ν. 2664/1998 (ΦΕΚ 275/ 
Α73-12-1998). 

4) Την περίπτωση ιβ' της παρ. 7 του άρθρου 5 του ν. 
2408/1996 (ΦΕΚ 104/Α'/4-6-1996) όπως έχει προστεθεί 
με την παρ. 6 του άρθρου 60 του ν. 3160/2003 (ΦΕΚ 
165/Α730-6-2003). 

5) Την υπ’ αριθμ. 205/2004 γνωμοδότηση του Γ' Τμή¬ 
ματος του Νομικού Συμβουλίου του Κράτους. 

6) Την υπ' αριθμ. 166/22-1-2010 γνωμοδότηση του Νο¬ 
μικού Συμβούλου του Υπουργείου Δικαιοσύνης, Διαφά¬ 
νειας και Ανθρωπίνων Δικαιωμάτων. 

7) Την αριθ. 4756/12/13-03-2013 (ΦΕΚ 684 Β/22-3-2013, 
ΑΔΑ: ΒΕ26Ω-ΞΗ1) Υπουργική Απόφαση ανάθεσης της 
μελέτης του έργου, αποφασίζουμε: 

Αναθέτουμε στην εταιρία «ΘΕΜΙΣ ΚΑΤΑΣΚΕΥΑΣΤΙ¬ 
ΚΗ Α.Ε.» τη δημοπράτηση, επίβλεψη και παραλαβή του 
έργου «Αναγκαίες διαρρυθμίσεις και επεμβάσεις στο 
υφιστάμενο κτίριο του Εφετείου Αθηνών (Ιο υπόγειο 
- 4ο επίπεδο) για τη μεταστέγαση υπηρεσιών της Ει¬ 


σαγγελίας Πρωτοδικών Αθηνών από το Κεντρικό κτίριο 
16 στην Ευελπίδων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2013 

Ο ΥΠΟΥΡΓΟΣ 

ΧΑΡΑΛΑΜΠΟΣ ΑΘΑΝΑΣΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήϋρ://νννννν.β1.9Γ - β-πιαΜ: ννβάπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 









































































